Jet NATO pintas pesawat Rusia dekat ruang udara Estonia

LONDON: Buat kali kedua dalam tempoh seminggu, jet pejuang Britain dan Jerman memintas pesawat Rusia berhampiran ruang udara Estonia pada Jumaat ketika NATO menjalankan tugas kepolisan udara bersama di rantau itu.

Kedua-dua jet Typhoon itu memintas jet penumpang Tu-134 tentera Rusia, yang dikenali sebagai Crusty oleh NATO yang diiringi dua jet pejuang Sukhoi Su-27 Flanker, dan sebuah pesawat pengangkut tentera AN-12 Cub,” lapor Agensi Anadolu memetik kenyataan Tentera Udara Diraja (RAF) UK pada Sabtu.

Menurut RAF operasi itu sebagai jaminan bahawa UK dan Jerman bersama sekutu NATO yang lain membantu sekutu Estonia mereka dalam tempoh yang tegang ini.

“Kami segera mengenal pasti pesawat Rusia dan kemudian memantaunya ketika ia terbang berhampiran ruang udara NATO,” kata komander RAF Richard Leask.

Misi Kepolisan Udara NATO dijalankan untuk memastikan pesawat yang mempunyai kepentingan, dipintas bagi mengekalkan keselamatan penerbangan untuk semua pengguna ruang udara.

RAF dikerahkan di Estonia untuk Operasi Azotize dan akan mengambil alih kepimpinan daripada unit  tentera Jerman pada April. – BERNAMA


Tipu pakej umrah: PDRM terima lebih 100 laporan sejak Januari

KUALA LUMPUR: Polis Diraja Malaysia (PDRM) mengesahkan telah menerima 105 laporan di seluruh negara sejak Januari tahun ini berhubung penipuan pakej umrah yang ditawarkan oleh sebuah syarikat.

Setiausaha PDRM, Datuk Noorsiah Saaduddin berkata, sehingga kini, polis sudah membuka enam kertas siasatan mengikut Seksyen 420 Kanun Keseksaan kerana menipu.

“Hasil siasatan mendapati syarikat berkenaan mempunyai lesen perniagaan yang sah. Jumlah kerugian keseluruhan sebanyak RM3,932,440.68,” katanya dalam kenyataan hari ini.

Hari ini, media melaporkan syarikat umrah berkenaan sedang mengemas kini jadual umrah dan membuat pembayaran balik kepada bakal jemaah yang terjejas penerbangan mereka. – BERNAMA


Pendedahan siasatan buku Tommy Thomas beri tekanan terhadap PH

KUALA LUMPUR: Pakatan Harapan (PH) berada dalam tekanan apabila Kabinet memutuskan untuk mendedahkan hasil siasatan buku Memoir Tommy Thomas.

Menurut Exco Pemuda UMNO Malaysia, Datuk Shahrul Nasrun Kamarudin, pemimpin PH sedar mereka sememangnya terpalit dengan isu tersebut.

“Dengan pendedahan yang dibuat ini sudah semestinya akan membuatkan pimpinan PH seperti Rafizi Ramli, Anwar Ibrahim, Lim Guan Eng dan ramai lagi akan diheret ke mahkamah jika mereka tewas pada PRU kali ini.

“Perkara ini akan berlaku apabila Tommy Thomas akan mendedahkan segalanya kerana tidak mungkin semua perkara boleh dilindungi dalam siasatan itu,” katanya dalam satu kenyataan media hari ini.

Tambah beliau, pemimpin PH akan menggunakan peluang berkempen pada PRU kali ini untuk menghasut rakyat demi untuk memastikan mereka tidak dikaitkan dengan hasil siasatan buku tersebut.

“Apa yang PH lakukan untuk pastikan perkara ini tidak berlaku?

“Mereka akan terus-menerus menghasut rakyat, menakutkan rakyat dengan fitnah, janji bulan dan bintang, kerana dengan cara ini sahaja mereka akan mendapat keyakinan rakyat untuk mengundi mereka sekali lagi,” katanya.

Tegas Shahrul Nasrun, rakyat diingatkan jangan sesekali lupa tindakan PH ketika berkuasa selama 22 bulan menggugurkan banyak kes-kes mahkamah yang melibatkan kepimpinan mereka.

Bukan itu sahaja, pendakwaan terpilih juga katanya sangat jelas sepanjang pemerintahan PH dan perkara ini bukanlah seperti apa yang mereka gambarkan diri mereka kepada rakyat.

“Cukuplah sepanjang 22 bulan mereka memerintah dan melakukan apa sahaja yang mementingkan kuasa mereka.

“Sepanjang Barisan Nasional mentadbir negara melalui Datuk Seri Ismail Sabri, tiada satu pun kes terutamanya yang melibatkan kepimpinan BN dibebaskan sepanjang beliau berkuasa inilah perkara yang sangat jelas.

“Kepada golongan muda yang akan menjadi pengundi kali pertama pula, beliau mengingatkan jangan sesekali menggadaikan mandat dan tanggungjawab yang telah diberikan untuk tidak memilih parti yang menjadikan negara ini seperti mereka yang punya,” katanya.

Shahrul meminta rakyat membuka mata untuk membezakan antara parti yang mementingkan rakyat dan parti yang hanya mementingkan politik mereka semata-mata.

“Cukuplah sekali kita memilih parti yang tidak menghormati institusi perundangan, cukuplah sekali kita memilih parti yang tidak berlaku adil, cukuplah sekali kita memilih parti yang hanya tahu membangkitkan isu untuk menghasut rakyat dan saya yakin rakyat Malaysia pada hari ini sudah bijak untuk memilih,” katanya.

Author

Tun Puteh Wanti

View all posts

View all posts


Ultraman sabung nyawa demi sesuap nasi pasca pandemik

BANGI: Persimpangan lampu isyarat menjadi medan bersabung nyawa mendapatkan punca rezeki bagi seorang penjual mangga asam boi yang mengenakan kostum adiwira, Ultraman.

Ia adalah kaedah untuk menarik perhatian pemandu atau penunggang kereta tatkala lampu merah memberi ruang untuknya mendapat rezeki RM10 bagi sebekas buah mangga asam boi.

Sering bertukar kostum adiwira, Ahmad Berlian Mazlan pada asalnya hanya sebagai penghibur jalanan kanak-kanak.

Bagaimanapun dengan kos sara hidup tinggi dan ketidakstabilan politik menjadi punca golongan sepertinya terpaksa memikirkan cara kreatif untuk menambah rezeki.

Dia kini menjual mangga asam boi sambil berhibur memakai kostum di persimpangan lampu isyarat.

“Ada yang sambil membeli ambil gambar, ada yang lambai.

“Kadang kala bertukar kostum ala Superman, atau Spiderman atau Ultraman, budak-budak suka, mereka akan panggil Superman.

“Saya terpaksa cari rezeki seperti ini hendak mohon lesen berniaga susah, nak dapatkan tapak niaga susah sejak Ahli Majlis Pihak Berkuasa Tempatan adalah lantikan politik,” katanya ketika ditemui MEDIA VARIASI.

Ahmad Berlian berkata, hasil jualan produk itu boleh mencecah RM60 sehari, dan pada hari minggu RM100 bersih.

Katanya, perniagaan itu dijalankan bersama 12 lagi rakan kongsi, dari Seremban dan akan ditempatkan di tiga lokasi di sekitar Bangi seawal jam 10 pagi sehingga jam 7 petang.

“Sebelum ini biasa warga asing berniaga, dihalau, tapi bila tengok orang kita (warganegara) dia bagi berniaga,” katanya.

Trend penjualan sebegini pernah dilarang pihak berkuasa bawah pentadbiran PH di Negeri Sembilan dan Terengganu.

Sewajarnya wakil rakyat ada timbang rasa mengutamakan ekonomi rakyat tempatan terlebih dahulu seiring membangunkan ekonomi negara bukannya mementingkan kuasa sahaja.

Author

Tun Puteh Wanti

View all posts

View all posts


Bom lama dimusnahkan di kebun kelapa sawit Kulai

KULAI: Sebutir bom lama atau Unexploded Ordnance (UXO) jenis mortar berukuran 60 milimeter (mm) dimusnahkan di kawasan kebun kelapa sawit Peringkat 2,Blok 6, Felda Taib Andak, dekat Kulai, Johor pada Selasa.

Polis Johor dalam satu kenyataan berkata, operasi sekitar pukul 10.30 pagi itu dijalankan Unit Pemusnahan Bom (UPB) Ibu Pejabat Kontinjen (IPK) Johor dan diketuai oleh Asisten Superintendan Saifullah Jaya@Yahya.

Dalam kenyataan sama, Polis Johor berkata, bom terbabit pada mulanya ditemui oleh anggota ronda cegah jenayah yang sedang menjalankan rondaan di kawasan kebut sawit itu.

“Tindakan pemusnahan secara In Situation (In-situ) telah dijalankan dengan menggunakan teknik high order melalui kaedah elektrik.

“Pemusnahan telah dijalankan dengan jayanya tanpa sebarang kehilangan ke atas nyawa dan kerosakan harta benda,” katanya.

Polis Johor turut menyeru orang ramai agar segera melaporkan kepada mana-mana balai polis berhampiran, sekiranya menjumpai objek mencurigakan atau dipercayai bom untuk siasatan lanjut.

Orang ramai juga diingatkan untuk tidak mengusik, mengalih atau menggerakkan objek tersebut bagi mengelakkan sebarang perkara tidak diingini.

Author

Fazleen Safina Abd Jamil

View all posts

View all posts


BN tiada kuasa tubuhkan kerajaan, Tok Mat cadang PH dan PN bergabung

KUALA LUMPUR: Barisan Nasional (BN) tiada kuasa untuk menubuhkan kerajaan kerana rakyat telah menolak parti itu pada Pilihan Raya Umum ke-15 (PRU15), Sabtu lepas.

Timbalan Pengerusi BN Datuk Seri Mohamad Hasan, sebaliknya mencadangkan Perikatan Nasional (PN) dan Pakatan Harapan (PH) bergabung menubuhkan kerajaan kerana mereka memperoleh bilangan nombor undi lebih tinggi.

“BN bersedia menjadi pembangkang yang bertanggungjawab menyemak dan mengimbang kerajaan baharu,” kata Mohamad yang mesra dipanggil Tok Mat dalam hantaran yang dimuat naik di Facebook rasminya malam ini.

Mohamad yang juga Timbalan Presiden UMNO berkata, sekiranya bantuan BN diperlukan dalam waktu peralihan pasca PRU15, parti itu sedia menyumbang kepada pembukaan bicara yang ikhlas dan terbuka.

“Kalau masih tak dapat juga tubuh kerajaan, tolong jangan salahkan kami. Ini hasil daripada proses yang demokratik, untuk memulangkan mandat kepada rakyat. Kami hanya menghormati keputusan itu,” katanya.

PRU15 berakhir dengan situasi Parlimen tergantung apabila tiada parti atau gabungan parti politik mendapat majoriti mudah untuk membentuk Kerajaan Persekutuan.

Keputusan PRU15 menyaksikan BN hanya memperoleh 30 kerusi; PH (82); PN (73); Gabungan Parti Sarawak (23); Gabungan Rakyat Sabah (enam); Warisan (tiga), Bebas (dua) manakala Parti Bangsa Malaysia dan Parti Kesejahteraan Demokratik Masyarakat (KDM) masing-masing menang satu kerusi. – BERNAMA


Malaysia jangka tiga kali ganda kemasukan pelancong Eropah, Timur Tengah

KUALA LUMPUR: Malaysia menyasarkan peningkatan kemasukan pelancong Eropah dan Timur Tengah sehingga tiga kali ganda, hingga akhir tahun ini.

Jumlah itu dianggarkan membabitkan 9.2 juta pelancong dengan nilai pendapatan RM26.8 bilion bagi tahun 2022.

Menteri Pelancongan, Seni dan Budaya (MOTAC), Datuk Seri Nancy Shukri, berkata pihak kementerian secara agresif melakukan pelbagai usaha memulihkan kembali sektor pelancongan selepas menerima kesan teruk akibat pandemik COVID19.

Katanya, ia membuahkan hasil berdasarkan pencapaian sasaran awal yang menyaksikan seramai 3.21 juta pelancong dengan nilai pendapatan sebanyak RM9.35 bilion bagi tempoh Januari hingga Julai tahun ini.

Usaha itu juga berhasil sejak pembukaan semula sempadan negara, pada 1 April lalu.

“Berdasarkan pencapaian tersebut, MOTAC telah menyemak semula sasaran baharu ketibaan pelancong dan pendapatan bagi suku tahun keempat iaitu kemasukan sebanyak 9.2 juta dengan nilai pendapatan RM26.8 bilion.

“Setakat Jun 2022 sebanyak 95,000 pelancong dan kami harap selepas Piala Dunia, lebih ramai lagi yang datang terutamanya dari Qatar.

“Selepas itu kita akan bincang lokasi mana yang jadi pilihan di Malaysia,” katanya.

Beliau berkata demikian pada sidang media selepas menyaksikan Majlis Menandatangani Memorandum Kolaborasi (MoC) antara Tourism Malaysia dan Qatar Airways di sini.

Kolaborasi itu dipercayai bakal mewujudkan peningkatan kemasukan pelancong daripada Qatar, Dubai dan Arab Saudi.

Justeru, pihaknya yakin sasaran itu akan dipacu pelbagai aktiviti promosi pelancongan termasuk kerjasama antara Tourism Malaysia dan Qatar Airways.

Nancy berkata lagi, kerjasama strategik itu juga akan meningkatkan pilihan penerbangan dan destinasi disamping menawarkan perkhidmatan terbaik oleh Qatar Airways.

Oleh itu, syarikat penerbangan itu dijangka menambah kekerapan penerbangannya ke Malaysia berbanding tiga kali sehari ketika ini.

Malah, dengan pembukaan semula pintu sempadan negara Brunei pada 1 Ogos lalu, turut dijangka meningkatkan lagi jumlah ketibaan pelancong ke dalam negara.

Author

Fhatihah Zakinan

View all posts

View all posts


TikTok, Snapchat sepakat tangani imej penderaan seks kanak-kanak AI

LONDON: Aplikasi popular iaitu TikTok, Snapchat dan Stability AI berikrar untuk bekerjasama menentang imej penderaan seks kanak-kanak yang dihasilkan oleh kecerdasan buatan (AI).

Perkara itu dibuat menerusi tandatangan dalam kenyataan bersama yang turut menyenaraikan kerajaan Britain, Amerika Syarikat (AS), Jerman dan Australia antara 27 pihak berkerjasama pada satu acara semalam yang diadakan menjelang sidang kemuncak global, dihoskan oleh United Kingdom (UK) mengenai keselamatan AI minggu ini, lapor Gov.UK.

“Kami berazam untuk mengekalkan dialog dan inovasi teknikal dalam menangani penderaan seksual kanak-kanak pada zaman AI.

“Kami berazam untuk bekerjasama bagi memastikan kami menggunakan AI yang bertanggungjawab untuk menangani ancaman penderaan seksual kanak-kanak dan komited untuk terus bekerja secara kolaboratif bagi memastikan risiko yang ditimbulkan oleh AI menangani penderaan seksual kanak-kanak,” kata kenyataan itu.

Laporan sama turut menyatakan bahawa hasil data daripada Internet Watch Foundation menunjukkan, satu forum web gelap berkongsi hampir 3,000 imej AI yang menjana bahan penderaan seksual kanak-kanak.

“Adalah penting sekarang kami menunjukkan contoh dan menghapuskan penyalahgunaan teknologi baru muncul ini sebelum ia mempunyai peluang untuk bercambah sepenuhnya,” kata Ketua Eksekutif IWF, Susie Hargreaves.

Author

Diyana Rahip

View all posts

View all posts


Eksesais Satria Perkasa di Keningau, Nabawan, Sapulut dan Kalabakan

KOTA KINABALU:  Markas 5 Divisyen memaklumkan bahawa Briged Kelima Infantri Malaysia (5 Bgd) akan melaksanakan Eksesais Satria Perkasa selama 10 hari bermula esok.

Markas Lima Divisyen menerusi kenyataan memaklumkan eksesais berkenaan melibatkan kawasan sekitar Keningau, Nabawan, Sapulut dan Kalabakan.

Sehubungan itu, orang ramai dimaklumkan supaya tidak cemas dan risau sekiranya menemukan kehadiran anggota tentera ketika eksesais itu berlangsung.

“Eksesais ini konsep Field Training Exercise (FTX) bertujuan bagi meningkatkan tahap profesional dalam melaksanakan latihan ketenteraan bagi mejaga kedaulatan negara.

“Sepanjang eksesais berlangsung akan melibatkan penggunaan aset-aset ketenteraan Tentara Darat Malaysia,” menurut kenyataan itu. – BERNAMA


Cadangan MRSM berbayar, kos haji tumpuan Dewan Rakyat hari ini

KUALA LUMPUR: Cadangan mewujudkan Maktab Rendah Sains Mara (MRSM) berbayar kepada golongan yang berkemampuan dijangka dibangkitkan di mesyuarat Dewan Rakyat hari ini.

Menurut Aturan Urusan Mesyuarat di laman rasmi Parlimen, Syed Saddiq Syed Abdul Rahman (PH-Muar) bertanyakan Menteri Kemajuan Desa dan Wilayah mengenai perkara itu pada sesi Waktu Pertanyaan-Pertanyaan Menteri (MQT) sejurus sidang Dewan Rakyat bermula pada 10 pagi.

Syed Saddiq ingin mengetahui mengenai proses dan sumber pendanaan untuk membina MRSM berbayar serta proses pemilihan pelajar bagi kemasukan ke sekolah berkenaan.

Turut menarik perhatian, persoalan mengenai asas pertimbangan kerajaan meletakkan kos perbelanjaan jemaah haji berdasarkan kategori pendapatan B40, M40 dan T20 yang dibangkitkan Datuk Ahmad Saad @ Yahaya (PN-Pokok Sena) kepada Perdana Menteri.

Pada sesi soal jawab lisan, Datuk Dr Alias Razak (PN-Kuala Nerus) meminta Menteri Kesihatan menyatakan sama ada kerajaan mempunyai perancangan untuk membina parkir bertingkat di seluruh hospital kerajaan bagi menyelesaikan isu kekurangan tempat letak kereta yang kritikal.

Datuk Seri Dr Wee Ka Siong (BN-Ayer Hitam) pula bertanyakan Menteri Dalam Negeri mengenai bilakah pindaan Perlembagaan Persekutuan dapat dibuat bagi membolehkan anak yang dilahirkan di luar negara oleh wanita warganegara Malaysia yang berkahwin dengan warga asing, diberi kewarganegaraan automatik.

Selesai sesi itu, persidangan Dewan Rakyat akan diteruskan dengan perbahasan dan penggulungan Rang Undang-Undang Perbekalan 2023 di peringkat jawatankuasa. – BERNAMA


‘Akak’ bomba suka berpantun

KUALA LUMPUR: Pulau Pandan jauh ke tengah, Gunung Daik bercabang tiga, hancur badan dikandung tanah, budi yang baik dikenang juga.

Jika sebut mengenai pantun, orang Melayu khususnya di Melaka dan Johor suka berpantun. Jangan tidak tahu, masyarakat Baba dan Nyonya juga tidak kurang hebat dengan pantunnya.

Kebiasaannya, orang Johor akan menggunakan adat tol di hari persandingan dengan saling berbalas pantun. Orang Melaka kadang kala akan menggunakan pantun dalam kehidupan sehariannya.

Malangnya, adat berpantun semakin tenggelam kerana masyarakat kita jarang membudayakan amalan ini.

Bagaimanapun, seorang anggota bomba wanita yang cantik manis di Jabatan Bomba dan Penyelamat Malaysia (JBPM) Terengganu, menghidupkan amalan berpantun itu dalam kehidupan sehariannya.

Wartawan MEDIA VARIASI tertarik dengan video TikToknya, @thoyyibahtaib, yang sentiasa mempromosi amalan berpantun di hantaran akaunnya, khususnya ketika sedang bekerja atau berada di rumah.

Pemilik akaun yang dikenali sebagai Timbalan Penguasa Bomba II, Thoyyibah Taib, itu akan mendedikasikan serangkap dua pantun, dan menariknya ia bertemakan ucapan terima kasih, kepahlawanan, dan sedikit jenaka.

Thoyyibah ketika dihubungi berkata,
beliau berminat berpantun yang disifatkannya sebagai medium secara tidak langsung mendekati orang ramai.

Beliau yang bertugas di bahagian Bahagian Keselamatan Kebakaran, Cawangan Program Kesedaran Keselamatan Awam JBPM negeri itu berkata mahu mendekati orang awam dengan lebih dekat melalui pantun di TikTok untuk memberi kesedaran mengenai kempen keselamatan awam bomba.

“Pantun ni, adat Melayu. Dalam majlis ia ada menambah seri kepada majlis. Melalui pantun juga, kita dapatkan sampaikan hasrat hati, dan memberi nasihat.

“Saya berkecimpung di TikTok ini lebih kepada mempromosi unit kesedaran dan keselamatan awam bomba, untuk berkempen mendekati orang awam,” katanya yang sudah berkhidmat dengan kebombaan selama 17 tahun.

Anak jati Kedah Darul Aman itu turut berkongsi di sebalik pantun yang diluahkannya itu, rakan baiknya yang juga penulis pantun turut membantu menghasilkan rangkap indah.

Thoyyibah juga turut terlibat dalam bidang pengacaraan di jabatan berkenaan sejak 10 tahun lalu, namun masih mengutamakan kerja hakikinya.

Sebelum mengakhiri perbualan, Thoyyibah mendedikasikan beberapa rangkap pantun khas untuk anggota bomba seluruh Malaysia dan pihak MEDIA VARIASI.

Pantun kebombaan:

Gagah arjuna tempur di Champa,
Pantang menyerah silat bertingkah,
Biar bencana taufan dan gempa,
Wira merah siaga melangkah.

Gagah bertongkah umpama Panglima,
Takkan berundur sang perwira,
Keselamatan kebakaran tanggungjawab bersama
Agar semuanya selamat dan sejahtera.

Pantun khas MV:

Tanam bunga tepi halaman,
Cantik terhias jadi penyeri,
Terima kasih tuan budiman,
Untuk ruangan Media Variasi.

Author

Fhatihah Zakinan

View all posts

View all posts


UNDIAN

Pada bulan kemerdekaan ini, adakah anda menunjukkan semangat patriotik dengan mengibarkan Jalur Gemilang?

 Di rumah
 Pada kenderaan
 Rumah dan kenderaan
 Tak kibar

View Results

Author

Admin-MV

View all posts

View all posts


Godam papan menu: Suspek pernah lakukan perbuatan sama sebelum ini – Polis

SHAH ALAM: Dua lelaki yang ditahan Rabu lalu, selepas dipercayai menggodam menu digital sebuah restoran makanan segera di Kuala Langat kepada imej peluru, bom dan tulisan turut dikesan melakukan perbuatan sama di sebuah lagi lokasi sebelum ini.

Ketua Polis Selangor, Datuk Hussein Omar Khan berkata, siasatan mendapati kedua-dua suspek ini mempunyai hubung kait antara satu sama lain.

“Dua individu ini ditahan melibatkan dua kejadian berbeza, namun modus operandinya adalah sama.

“Siasatan lanjut berkaitan kes ini masih dijalankan berkaitan kejadian,” katanya pada Sabtu.

Pada Rabu, dua lelaki tempatan diberkas selepas dipercayai menggodam papan menu digital sebuah restoran makanan segera di Kuala Langat kepada imej peluru, bom dan tulisan ‘Proud Sponsor of Israeli Terrorism’ pada papan menu digital di restoran terbabit. – Sinar Harian

Author

Media Variasi

View all posts

View all posts


Etika kewartawanan diharap diutamakan oleh Majlis Media Malaysia apabila dibentuk – Fahmi

KUALA LUMPUR: Etika kewartawanan diharap menjadi antara perkara yang akan diutamakan apabila Majlis Media Malaysia dibentuk kelak, kata Menteri Komunikasi dan Digital, Fahmi Fadzil.

Beliau berkata, etika kewartawanan harus dijadikan teras dan tunggak kepada media yang bebas, selain sebagai sebuah asas dalam pelaporan berita.

“Ini kerana kita (kerajaan) tidak mahu disalah erti bahawa (wartawan) boleh sewenang-wenangnya menulis berita yang tidak benar ataupun mengangkat fakta yang tidak berasas, mahupun berita palsu,” katanya ringkas pada sidang media di Forum World Press Freedom Day (WPFD) 2023 di sini hari ini.

Terdahulu semasa forum berkenaan, Fahmi menyentuh mengenai isu tekanan ekonomi yang turut dihadapi pelbagai syarikat media tempatan dan bagaimana ia menjadi antara aspek serius yang perlu diselesaikan sebelum sebuah majlis media boleh dibentuk sepenuhnya.

“Dalam beberapa bulan kebelakangan ini, kami (Kementerian Komunikasi dan Digital) telah berjumpa editor dan editor kanan (pelbagai organisasi media), hakikatnya beberapa organisasi media telah menyaksikan pendapatan mereka merudum dalam beberapa tahun kebelakangan ini sehingga 75 peratus.

“Selain itu, kita juga perlu melihat bagaimana kita boleh menjadikannya (media) berjalan secara mampan, media harus dikawal sendiri; tindakan hanya apabila terdapat pelanggaran undang-undang.

“Bagus untuk mengadakan majlis media tetapi ia tidak lengkap jika kita tidak menangani kebimbangan ekonomi yang dihadapi oleh organisasi media sendiri,” katanya.

Sementara itu, ditanya sama ada majlis media akan tertakluk kepada Akta Mesin Cetak dan Penerbitan 1984, Fahmi berkata masih belum ada perbincangan mengenai perkara itu.

“Perbincangan kita belum sampai pada peringkat itu setakat ini, banyak tumpuan (pada masa ini) adalah kepada bentuk dan fungsi majlis media dan seterusnya membawa rang undang-undang majlis media kepada Peguam Negara, dan juga Parlimen,” katanya lagi. – BERNAMA


Grand Final KFMD 2022 beri pengalaman situasi permainan sebenar

SUBANG: Grand Final Kejohanan Futsal MOTA Dalaman (KFMD) 2022 Piala Lautan Variasi yang diadakan di Sportizza Subang pada Ahad ini meriah dengan penyertaan hampir lebih 600 pemain.

Presiden dan Pengurus Besar MOTA Akademi, Taufik Yaiyah berkata acara anjuran pihaknya itu merupakan kejohanan untuk zon 1 dan zon 2.

Menurutnya, hanya yang terbaik antara zon tersebut akan layak ke Grand Final KFMD 2022.

“Pertandingan seperti ini diadakan setiap tahun, cuma kali ini lebih meriah dengan adanya penaja, Lautan Variasi. Jadi segalanya berjalan dengan lebih lancar dan kemas,” katanya kepada MEDIA VARIASI.

Kejohanan itu melibatkan 15 cawangan dan terdapat lima kategori iaitu; bawah 6 tahun, bawah 8 tahun, bawah 10 tahun, bawah 12 tahun, dan bawah 16 tahun.

Taufik berkata, jumlah pasukan yang ada pada hari ini ialah 57 pasukan dan boleh dianggarkan hampir lebih 600 pemain yang menyertainya.

Sementara itu, beliau turut berkongsi mengenai matlamat utama kejohanan seperti diadakan oleh pihaknya.

“Objektif utama MOTA Akademi anjurkan kejohanan seperti ini adalah untuk memberi minit permainan kepada kanak-kanak, kepada semua pemain yang berdaftar.

“Kami nak berikan mereka pendedahan dan pengalaman situasi permainan yang sebenar supaya mereka merasainya.

“Ini kerana di dalam akademi, kami yakin untuk membangunkan seorang pemain, dia perlu melalui latihan yang bagus, perlawanan persahabatan dan kejohanan seperti ini supaya banyak yang mereka boleh belajar dari sini,” jelasnya.

Di samping itu, bagi pihaknya dari sudut para jurulatih, mereka juga menggunakan kejohanan ini sebagai medium penilaian pemain akademi mereka.

Katanya, mereka dapat melihat segalanya daripada kejohanan ini sperti sejauh mana pemain sudah faham latihan mereka dan sejauh mana pemain sudah bertambah baik.

“Saya harap kejohanan ini berjalan lancar, tiada insiden-insiden yang buruk berlaku, saya juga sangat berharap kita dapat mencungkil bakat-bakat baharu di dalam MOTA Akademi.

“Seperti yang ibu bapa tahu, di MOTA Akademi kita ada dua peringkat iaitu MOTA Akademi dan MOTA FC.

“Jadi, pemain MOTA FC ini kita ambil daripada MOTA Akademi, perlawanan-perlawanan seperti ini kita buat untuk bawa mereka ke peringkat yang lebih tinggi,” katanya lagi.

Author

Faridah Amiratul

View all posts

View all posts


EAIC tidak lagi terima aduan berhubung PDRM, pegawai bermula 1 Julai

PUTRAJAYA: Suruhanjaya Integriti Agensi Penguatkuasaan (EAIC) tidak lagi akan menerima aduan terhadap Polis Diraja Malaysia (PDRM) atau pegawainya bermula esok (1 Julai).

Menurut Suruhanjaya berkenaan, ini kerana PDRM tidak lagi disenaraikan di bawah Jadual Akta Suruhanjaya Integriti Agensi Penguatkuasaan 2009 [Akta 700] sebagai salah satu agensi penguatkuasaan seliaannya, selaras dengan berkuatkuasanya Akta Suruhanjaya Bebas Tatakelakuan Polis 2022 [Akta 839] (IPCC) esok.

“EAIC akan menyelesaikan semua aduan dan siasatan yang diterima sebelum 1 Julai 2023 dalam tempoh setahun sehingga 1 Julai 2024 selaras dengan seksyen 47 Akta 839,” kata EAIC dalam kenyataan hari ini.

Sebarang pertanyaan atau aduan oleh orang ramai terhadap PDRM mulai 1 Julai 2023 boleh disalurkan dengan menghubungi Bahagian Keselamatan, Kementerian Dalam Negeri di talian 03-8886 8526 atau 03-8886 8529.

EAIC berkata ia terus komited dengan visi sebagai peneraju dalam penguatkuasaan, transformasi dan pembudayaan integriti berteraskan profesionalisme dan amalan terbaik.

Orang ramai boleh layari www.eaic.gov.my untuk sebarang maklumat atau info lanjut berkaitan EAIC. – BERNAMA


Rizman Ruzaini ajak jadi RR Icon, jana pendapatan 5 angka

KUALA LUMPUR: Gelaran Rizman Ruzaini (RR) Icon nyata memberi kelebihan kepada usahawan kecil jenama butik terkemuka negara itu dalam menawarkan produk berkualiti kepada penggemar barangan berkenaan.

Mana tidaknya, seramai lebih 1,000 RR Icon memperoleh pelbagai manfaat sejak berdaftar di bawah RR Empire yang ditubuhkan hujung 2022.

Ketua Pegawai Eksekutif Rizman Ruzaini, Rizman Nordin berkata, RR Empire hari ini secara rasminya diperkenal sempena kempen koleksi RR Raya 2023.

Katanya, RR Empire menyediakan pelbagai program perniagaan dengan sistem lebih efisien kepada golongan suri rumah, pelajar serta individu yang mencari pendapatan sampingan tanpa modal.

“RR Empire mempunyai sistem pemantauan jualan yang efisien dan teratur. Dari situ, setiap RR Icon boleh melihat secara jelas profit yang mereka berjaya buat untuk satu-satu masa itu. Ia bersifat jelas dan nyata.

“Tanpa perlu modal, tidak perlu ke sana sini, menyimpan stok atau membuat penghantaran barang kerana semua itu akan diuruskan oleh pihak Rizman Ruzaini.

“Anda hanya perlu menghantar senarai barangan RR yang dipesan oleh pelanggan kepada Rizman Ruzaini sahaja,” katanya menerusi kenyataan di sini.

Selain itu, katanya, mereka juga dibimbing oleh ‘coach‘ profesional, kelas intensif secara percuma bagi berkongsi modul terbaik untuk menjual dan mempromosikan barangan dengan cara efektif.

“Pendek kata, RR Icon akan dibantu dari sekecil-kecil perkara.

“Ada RR Icon telah membuat jualan mencecah RM2 juta!

“Apa yang diperlukan hanyalah usaha dan kemahuan daripada RR Icon itu sendiri.

“Sangat rugi jika anda melepaskan peluang keemasan ini,” katanya.

Rizman menambah, banyak lagi faedah yang bakal diperoleh RR Icon apabila menjadi keluarga Rizman Ruzaini, tidak terhad kepada profit semata-mata.

“Sebagai contoh sekiranya anda berjaya mencapai level RR Majestic, anda berpeluang untuk ditawarkan ganjaran seperti rumah, kereta dan sebagainya.

“Jadi, tiba masanya untuk buat duit raya dengan cara yang mudah, semudah di hujung jari dan dari rumah sendiri sahaja.

“Inilah bulan di mana kebanyakan masyarakat berbelanja lebih dari kebiasaan untuk memenuhi keperluan perayaan di Aidilfitri.

“Dengan tagline, Raikan Raya Bersama Rizman Ruzaini, kami mahu sama-sama membantu mereka yang berhasrat untuk buat duit raya bagi menampung keperluan Aidilfitri nanti,” katanya.

Malah, Rizman juga yakin dengan pengaruh yang dimiliki jenama Rizman Ruzaini ini.

“Jual apa jua jenis barangan, dengan kualiti terbaik yang diberikan ia dengan mudahnya mampu menawan hati pelanggan.

“Rizman Ruzaini berharap kempen Raya RR ini akan menjadi platform permulaan yang baik untuk RR Icon memulakan langkah bersama keluarga Rizman Ruzaini,” katanya.

Author

Tun Puteh Wanti

View all posts

View all posts


Hina Sultan Johor: Lelaki disyaki pengendali akaun Facebook JDT Fan Club ditahan

KUALA LUMPUR: Polis Diraja Malaysia menahan seorang lelaki dipercayai pengendali akaun Facebook JDT Fan Club ditahan kerana memuat naik hantaran berbaur penghinaan terhadap institusi diraja dan Sultan Johor.

Setiausaha PDRM, Datuk Noorsiah Saaduddin berkata, lelaki berusia 28 tahun itu ditahan semalam di Alor Setar, Kedah.

“Turut dirampas telefon bimbit dan kad sim yang dipercayai digunakan untuk memuat naik hantaran itu.

“Lelaki terbabit direman tiga hari sehingga 26 Jun ini dan siasatan dilakukan oleh Unit Siasatan Jenayah Terkelas (USJT) Bukit Aman,” katanya dalam kenyataan hari ini.

Noorsiah berkata, kes disiasat mengikut Seksyen 4(1) Akta Hasutan 1948 kerana mendatangkan kebencian serta penghinaan terhadap mana-mana raja, Seksyen 500 Kanun Keseksaan iaitu fitnah jenayah serta Seksyen 233 Akta Komunikasi dan Multimedia 1998 iaitu penggunaan tidak wajar kemudahan rangkaian atau perkhidmatan rangkaian.

Beliau turut menasihatkan orang ramai agar menjadi pengguna media sosial yang bijak, berhemah dan tidak menggunakan platform media sosial sehingga boleh mengundang kemarahan, menimbulkan rasa benci terhadap agama, bangsa dan raja serta menggugat keharmonian negara.

Katanya, tindakan tegas tanpa kompromi bakal diambil terhadap mana-mana individu yang sengaja menggugat ketenteraman dan keselamatan awam. – BERNAMA


Pulut kuning untuk rakyat Malaysia

KEMBALIKAN setiap keraian bersama pulut kuning, lebih-lebih lagi dalam majlis terbesar menyambut kemenangan setiap perjuangan.

Umum mengetahui, pulut kuning adalah juadah istimewa dalam majlis keraian (merayakan sesuatu) seperti perkahwinan, Hari Raya, kelahiran, berkhatan dan kenduri kesyukuran.

Bagi menambah seri tampak, pulut kuning dihias indah dengan cili, telur dan dimakan bersama serunding atau rendang daging.

Kenapa pulut kuning begitu istimewa terutama dalam majlis rasmi dan mengapa ia menjadi salah satu dalam adat Melayu sejak dahulu kala dan turun temurun?

Setiap perkara yang Melayu buat bukanlah sia-sia, ada kiraannya, ada sebabnya dan ada simboliknya.

Pulut kuning asasnya, adalah beras yang dipandang sebagai tanda syukur kepada Pencipta yang mencukupkan rezeki untuk manusia meneruskan kehidupan.

Bagi yang sangat menghargai sumber makanan, makan nasi bersama ikan masin atau telur goreng kicap sahaja sudah merasa nikmat tidak terucap.

Pulut pula diperbuat daripada beras termahal, direndam bersama kunyit semalaman dan menanaknya juga bukan semudah nasi biasa, menjadikannya juadah istimewa untuk acara keraian tertentu.

Sumber lisan sejarah menceritakan bahawa pulut kuning adalah simbolik kepada penyatuan dan harapan, warna kuning pula melambangkan cahaya dan kekayaan, warna ini masih diwarisi sehingga ke hari ini sebagai kelengkapan dan adat istiadat Raja-raja Melayu.

Tekstur pulut juga kedudukan setiap butir nasinya rapat, bersatu, melekat, ibarat cubit paha kanan, paha kiri juga terasa.

Begitulah perumpamaannya kehidupan seharian kita sebagai rakyat berbilang bangsa, berbeza agama, fahaman dan ideologi mesti hidup dalam harmoni agar kemakmuran dan kestabilan dicapai bersama.

Hati pula, adalah punca segala kekuatan, keyakinan Melayu dahulu kala bahawa Tuhan Yang Esa mengatur segala dan kerana itulah mereka mampu mempertahankan Tanah Melayu, melawan berbilang penjajah dari Siam, Portugis, British, Jepun dan China sehingga beroleh keharmonian ke hari ini.

Bukan sahaja hati pemimpin, hati rakyat juga tidak boleh berbolak-balik, tidak boleh menyimpang daripada asas perjuangan untuk kepentingan bersama kerana kita hidup di bawah satu bumbung, mesti memastikan tiang seri rumah kita kukuh dan tidak dimakan anai-anai apatah lagi orang luar yang kempunan tanah sekangkang kera milik kita.

Begitulah yang dapat dilihat dalam adat perkahwinan orang Melayu dahulu kala, adat makan pulut kuning sebagai tanda penyatuan, tanda rapat-rapat bersatu teguh bercerai roboh,  mesti jadi penyapu kerana lidi sebatang kita akan mudah patah.

Rakyat telah melalui zaman derita, zaman hilang perkara-perkara yang disayangi, pasti kehidupan selepas pandemik tidak sama, namun hanya Tuhan tahu apa yang hambaNya perlukan, Tuhan tahu siapa dizalimi dan menzalimi.

Justeru, pilihlah pemimpin yang mampu meraikan rakyatnya dengan kasih sayang bak pulut kuning, tidak akan terlerai sendirian, dipandang tinggi dan sentiasa gah dimata yang lain.

Esok hari mengundi PRU15. Barisan Nasional (BN) sebagai sebuah parti orang Melayu terbesar, dapatkah UMNO BN mengembalikan kehebatan dan menyatukan Melayu yang berpecah seribu?

Author

Tun Puteh Wanti

View all posts

View all posts


PRN: Pengundi harap pemegang kerusi DUN Dengkil  dapat tunaikan hak rakyat

DENGKIL: Pengundi kawasan N55 Dengkil berharap calon yang berjaya memegang kerusi Dewan Undangan Negeri (DUN) bagi kawasan itu dalam Pilihan Raya Negeri (PRN) dapat menunaikan janji yang telah dibuat sewaktu kempen calon dua minggu lepas.

Sekolah Jenis Kebangsaan Cina Dengkil (SJKC Dengkil) dan Sekolah Rendah Agama Dengkil (SRA Dengkil) antara tempat yang dijadikan pusat mengundi bagi DUN berkenaan.

Menurut pengundi di SRA Dengkil, Ayshah, dia yakin calon yang dipangkahnya di atas kertas undi boleh mempunyai peluang yang tinggi untuk menang.

“Apa yang saya harapkan oleh wakil rakyat sebelum ini tak dapat. jadi saya harap calon yang saya pangkah boleh berikan apa yang kami nak.

“dengan apa yang saya pangkah, saya boleh tengok and saya boleh baca latar belakang, dia seorang yang baik jadi saya boleh rasa dia menanglah,” katanya kepada MEDIA VARIASI.

Sementara itu, Ain yang merupakan pengundi di SJKC Dengkil berharap calon yang dipangkahnya itu dapat menurunkan harga minyak.

“Sebenarnya saya nak cakap ini pasal undi ni bagilah harga minyak turun, gaji naik ke,” ujarnya.

Tinjauan MEDIA VARIASI di kedua-dua buah sekolah ini walaupun sudah menjelang jam 3 petang, pengundi masih berpusu-pusu masuk ke tempat mengundi untuk menjalankan tanggungjawab masing-masing.

Dewan Undangan Negeri (DUN) N55 Dengkil menyaksikan pertembungan empat penjuru di antara calon Parti Sosialis Malaysia (PSM), Prof Darren Ong; Barisan Nasional (BN), Noorazli Said, Parti Utama Rakyat (PUR), Mohd Daud Leong; dan Perikatan Nasional, Datuk Seri Jamil Salleh.

Author

Nurul Ain Japri

View all posts

View all posts


Ramalan Hari Raya akan dibincang dalam Jawatankuasa Fatwa

PUTRAJAYA: Ramalan Pusat Astronomi Antarabangsa yang berpangkalan di Emiriah Arab Bersatu (UAE) bahawa 1 Syawal di kebanyakan negara adalah pada 21 April, akan dibincangkan dalam Jawatankuasa Fatwa Majlis Kebangsaan, kata Menteri di Jabatan Perdana Menteri (Hal Ehwal Agama), Datuk Mohd Na’im Mokhtar.

“Jadi saya rasa kita kena tunggu. Kita akan bincang di peringkat Jawatankuasa Fatwa, seboleh-bolehnya kita nak mengelakkan apa yang berlaku pada tahun lepas tidak berulang supaya tidak terkejut (sambut raya).

“Saya tidak mahu mendahului dan serah kepada kuasa Penyimpan Mohor Besar Raja-Raja untuk keputusan,” katanya kepada media selepas majlis pemeteraian memorandum persefahaman antara Perbadanan Pengurusan Sisa Pepejal dan Pembersihan Awam (SWCorp) dengan Jabatan Agama Islam Wilayah Persekutuan (JAWI) dalam melaksanakan program kebersihan, di sini hari ini.

Di Malaysia, pengisytiharan tarikh 1 Syawal dibuat oleh Penyimpan Mohor Besar Raja-Raja sejurus menerima laporan hasil cerapan anak bulan selepas mendapat perkenan Yang di-Pertuan Agong yang mewakili Raja-Raja Melayu.

Portal Gulf News melaporkan, Pusat Astronomi Antarabangsa yang berpangkalan di UAE mengumumkan negara-negara Islam akan menjalankan kewajipan mencerap hilal bagi menentukan awal bulan Syawal pada 20 April yang berkemungkinan menjadi penghujung Ramadan.

Bagaimanapun, menurut laporan itu beberapa negara di Asia termasuk Australia mungkin tidak dapat melihat keadaan anak bulan Syawal dengan mata kasar mahupun menggunakan teleskop khas.

Laporan itu juga memaklumkan kebanyakan negara Islam mungkin mengumumkan permulaan Syawal pada 21 April (Jumaat) sebagai hari pertama Aidilfitri.

Dalam pada itu, ditanya persediaan yang perlu dilakukan umat Islam untuk berdepan sebarang kemungkinan, Mohd Na’im meminta umat Islam agar bersabar kerana penentuan tarikh hari raya terletak kepada kuasa Penyimpan Mohor Besar Raja-Raja.

“Bagaimanapun ada satu kaedah dalam syarat yang menyebut ‘tindakan pemerintah yang bertanggungjawab itu didasarkan kepada kepentingan awam’. Jadi saya ingat itu kriteria yang akan digunakan nanti untuk memudahkan rakyat,” katanya. – BERNAMA


Abang Tesla ubah kapsyen lepas Andalusia Travel & Tours bersuara

CYBERJAYA: Syarikat penyedia perkhidmatan umrah, Andalusia Travel & Tours Sdn Bhd menafikan dakwaan yang mengatakan pihaknya menaja umrah Abang Tesla baru-baru ini.

Andalusia dalam kenyataannya menyatakan, Abang Tesla dan keluarganya membayar sepenuhnya kos percutian dan umrah mereka sendiri.

“Dakwaan ini adalah tidak benar. Abang Tesla dan keluarganya membayar sepenuhnya kos percutian dan umrah (Pakej Umrah Ziarah Istanbul Bursa) mereka sendiri.

“Kami hanya menyediakan perkhidmatan pakej umrah ziarah kepada pelanggan kami yang ingin menunaikan umrah.

“Kami berharap dakwaan ini akan dapat dihentikan dan kami memohon maaf atas sebarang kekeliruan yang telah timbul,” katanya menerusi kenyataan di Facebook Andalusia Travel & Tours Sdn Bhd.

Syarikat itu turut memohon semua pihak supaya menghormati serta memberi ruang kepada Abang Tesla dan kedua isterinya mengerjakan umrah dengan tenang.

“Kami mohon agar semua pihak dapat menghormati serta memberi ruang kepada Abang Tesla dan kedua-dua isterinya menjalani perjalanan umrah dan ziarah Istanbul mereka bersama dengan tenang dan penuh kasih sayang,” tambahnya.

Sebelum ini, menerusi kapsyen sebuah hantaran di Instagram Abang Tesla memaklumkan perjalanannya ke Istanbul dan umrah ditaja oleh Andalusia Travel & Tours.

Bagaimanapun, tinjauan MEDIA VARIASI mendapati Abang Tesla telah menukar kapsyen di hantaran tersebut kepada ‘Tq @umrahandalusia.hq sebab uruskan trip kami dari A to Z’.

Author

Nurul Ain Japri

View all posts

View all posts


Persaingan politik yang positif di Puchong – Syed Ibrahim

PUCHONG: Walaupun bersaing secara empat penjuru dalam Pilihan Raya Umum ke-15 (PRU15) daripada parti-parti yang sangat sengit saingannya, suasana pertandingan kali ini menunjukkan persaingan politik yang positif di Puchong.

Calon BN Parlimen Puchong, Datuk Seri Syed Ibrahim Kader berkata demikian kepada MEDIA VARIASI selepas proses penamaan calon di Dewan Serbaguna MBSJ Puchong Indah pada pagi Sabtu.

Menurut Presiden Parti Kongres India Muslim Malaysia (KIMMA) itu, semasa proses Penamaan Calon Puchong, calon-calon tidak menunjukkan sebarang respons negatif di antara satu sama lain.

“Memang kita dapat lihat yang walaupun empat penjuru yang bertanding, kita dapat lihat calon-calon pun okay.

“Kita berborak tadi macam kawan sahaja dan tidak ada sebarang lawan, atau apa-apa sahaja seperti itu, semuanya tidak berlaku, semuanya tenteram sahaja.

“Alhamdulillah, ini kita dapat lihat satu perubahan sekarang,” katanya ketika diminta mengulas mengenai situasi persaingan empat penjuru di Puchong.

Pada masa sama, beliau juga menyatakan kenyakinannya memenangi kawasan Parlimen Puchong dalam PRU15 mewakili BN.

“Saya nampak sokongan yang ada daripada pengundi-pengundi yang hadir pada hari ini, lebih 1,000 orang datang, memberi harapan kepada saya bahawa BN boleh menang kawasan ini, insya-Allah, kita akan cuba sedaya upaya,” katanya lagi.

Untuk rekod, Parlimen Puchong sebelum ini dimenangi PH oleh Gobind Singh Deo dengan undian majoriti yang besar pada PRU14 tahun 2018.

Keputusan BN meletakkan Syed Ibrahim sebagai calon mereka untuk memenangi kawasan itu untuk PRU15 dilihat sebagai satu cabaran yang besar dan menarik.

Ini merupakan kali pertama KIMMA menghantar wakil mereka bertanding pilihan raya setelah 46 tahun parti itu setia bersama BN di bawah gabungan parti Friends Of BN.

Author

Faridah Amiratul

View all posts

View all posts


Kerajaan Johor peruntuk RM500,000 ceriakan Little India

JOHOR BAHRU: Kerajaan Johor memperuntukkan sebanyak RM500,000 bagi membangun dan menceriakan Little India yang terletak di tengah-tengah bandar raya ini.

Menteri Besar Johor, Datuk Onn Hafiz berkata, selain itu, peruntukan sebanyak RM100,000 turut diluluskan untuk kegunaan Krematorium Hindu Johor Bahru.

“Untuk kawasan yang penuh dan sering dikunjungi masyarakat India (Little India), kita luluskan peruntukan RM500,000 untuk bangunkan dari segi keceriaan di sini.

“Sebagai permulaan, kita juga luluskan peruntukan sebanyak RM100,000 untuk Krematorium Hindu Johor Bahru,” katanya ketika berucap pada Majlis Perasmian Bazar Deepavali, di sini malam tadi.

Turut hadir, Pengerusi Jawatankuasa Pelancongan, Alam Sekitar, Warisan dan Budaya Negeri K Raven Kumar; Pengerusi Badan Perhubungan MIC Johor R Vidyanathan; dan Pengerusi Persatuan Kebudayaan Little India Datuk N Vellayan.

Sementara itu, Raven Kumar berkata, Little India di Jalan Ungku Puan itu merupakan identiti dan lambang masyarakat India, sentiasa mendapat tumpuan ramai terutama ketika menjelang sambutan Deepavali.

“Tempat ini kita perlukan, ini identiti dan melambangkan masyarakat India di Johor, tidak kira dari mana orang sama ada Segamat atau Kota Tinggi tempat ini jadi tumpuan.

“Berita baik untuk masyarakat India (peruntukan) di tempat ini (Little India). Menteri Besar sentiasa membantu dan sangat prihatin pada masyarakat India,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Penggunaan kanabis dalam bidang perubatan di Malaysia akan diputus sebelum akhir tahun

BANGKOK: Kerajaan akan mengambil pendirian berhubung penggunaan kanabis dalam bidang perubatan sebelum akhir tahun, kata Menteri Kesihatan Khairy Jamaluddin hari ini.

Khairy yang mengakhiri lawatan kerja bilateral kesihatan ke Bangkok, pada Khamis berkata Thailand telah banyak berkongsi pandangan dan pengalaman sepanjang lawatannya itu akan penggunaan kanabis untuk tujuan perubatan dan penanamannya.

“Saya yakin bahawa kita akan dapat kaji pengalaman Thailand untuk disesuaikan dengan konteks Malaysia nanti apabila kita bakal membuat keputusan sama ada membenarkan atau tidak penggunaan kanabis untuk tujuan perubatan.

“Jika dibenarkan, kita akan menentukan dalam kerangka apa dan penggunaan apa yang akan dibenarkan.

“Saya mahu bergerak cepat… Saya yakin bahawa kita akan dapat mengambil pendirian pada tahun ini. Keputusan utama Boleh atau Tidak akan dibuat tahun ini dengan dasar itu mungkin dilaksanakan tahun hadapan. Itu sasaran saya,” katanya kepada Bernama di sini, hari ini.

Lawatan beliau itu atas jemputan Timbalan Perdana Menteri merangkap Menteri Kesihatan Awam Anutin Charnvirakul untuk meneroka potensi penggunaan kanabis dalam bidang kesihatan. Thailand merupakan negara  Asia Tenggara pertama yang membenarkan penggunaan kanabis dalam bidang perubatan.

Sepanjang lawatan kerjanya, Khairy dan delegasi turut melawat Government Pharmaceutical Organisation (GPO) di mana beliau mendengar taklimat mengenai dasar kanabis Thailand termasuk amalan, kaedah penanaman, kajian serta penggunanan kanabis bagi tujuan perubatan.

Beliau turut mengadakan pertemuan dengan pemain utama industri kanabis selain melawat Siam Cannabis Land di Pattaya di mana beliau diberi taklimat dan melawat rumah hijau dan ladang penanaman pelbagai jenis kanabis.

Khairy menjelaskan bahawa penggunaan kanabis untuk tujuan perubatan bukan perkara baharu di Malaysia kerana pada tahun 2014, Sativex yang mengandungi cannabidiol (CBD) dan tetrahydrocannabinol (THC) pernah diluluskan penggunaannya di Malaysia untuk merawat kekejangan otot.

Bagaimanapun, produk itu tidak mendapat sambutan di pasaran tempatan maka pandaftarannya dibatalkan.

“Undang-undang dan kerangka sedia ada membenarkan penggunaan kanabis bagi tujuan perubatan,” katanya.

Khairy menambah bahawa penggunaan kanabis untuk tujuan perubatan semakin luas di peringkat antarabangsa termasuk untuk penjagaan paliatif, pengurusan sakit kronik, insomnia dan pesakit yang jalani kemoterapi.

“Malaysia tidak mahu ketinggalan. Maka, kita mahu lihat dan kaji keberkesanan dan keselamatan penggunaan kanabis bagi tujuan perubatan,”  katanya.

Sementara itu, Khairy berkata buat permulaan, Malaysia hanya melihat penggunaan produk kanabis untuk tujuan perubatan dan bukan penanamannya.

“Kalau terdapat permintaan tinggi untuk menjadikan ia satu industri, kita akan mengkaji daripada segi penanaman (kanabis). Kita akan ambil langah demi langkah,” katanya.

Julai lalu, Khairy berkata satu kerangka kerja berhubung pendaftaran produk CBD tertentu bakal diumum.

Sebelum itu, Khairy telah melawat hospital psikiatri pertama Thailand – Somdet Chaopraya Institute of Psychiatry di mana beliau diberi taklimat oleh Ketua Pengarah Jabatan Kesihatan Mental Dr Amporn Benjaponpitak mengenai khidmat kesihatan mental di negara itu.

Semasa lawatan itu, beliau ditunjukkan pelbagai inovasi yang dapat membantu menambah baik kesihatan mental.

Sebelum pulang, Khairy juga menghadiri Mesyuarat Peringkat Tinggi ke 12 Kerjasama Ekonomi Asia Pasifik (APEC) mengenai Kesihatan dan Ekonomi bertema “Open to Partnership. Connect with the World”. Balance Health and the Economy”. – BERNAMA


PN akan rampas semula tiga negeri gagal ditawan pada PRN

SHAH ALAM: Perikatan Nasional (PN) tidak akan melupakan hasrat untuk merampas semula tiga negeri yang ditawan Kerajaan Persekutuan pada masa akan datang.

Pengerusi PN, Tan Sri Muhyiddin Yassin sebaliknya yakin kestabilan Kerajaan Persekutuan mampu digugat, meskipun tidak berjaya menawan Negeri Sembilan, Selangor dan Pulau Pinang dalam Pilihan Raya Negeri (PRN) pada Sabtu.

“Tak semestinya begitu (lupa sasaran rampas Kerajaan Persekutuan) kerana kita melihat anjakan perubahan yang besar, yang menunjukkan petanda agak nyata bahawa rakyat mahukan perubahan.

“Itu saya buktikan dengan bilangan kerusi yang kita menang, yang jauh berbanding Pakatan Harapan (PH) dan Barisan Nasional (BN).

“Jumlah kerusi yang kita menang itu adalah satu pernyataan amat penting, yang harus diberi perhatian oleh Datuk Seri Anwar Ibrahim dan Datuk Seri Dr Ahmad Zahid Hamidi, bahawa sudah ada gelombang besar yang mahukan pembaharuan dan perubahan,” katanya pada sidang media di Hotel Concorde di sini, pada Sabtu.

Pada PRN kali ini, PN berjaya mengekalkan pentadbiran di Kedah, Kelantan dan Terengganu.

Presiden PAS, Tan Sri Abdul Hadi Awang dalam ucapannya pada minggu lalu berkata, kemenangan PN dalam enam PRN ini akan membolehkan berlakunya perubahan dalam Kerajaan Persekutuan.

Ketika ditanya sama ada bekas Menteri Besar Selangor, Datuk Seri Mohamed Azmin Ali yang menang di Dewan Undangan Negeri (DUN) Hulu Kelang bakal dilantik Ketua Pembangkang di Selangor, Muhyiddin meminta semua pihak menunggu terlebih dahulu.

Author

Fazleen Safina Abd Jamil

View all posts

View all posts


Lelaki New Zealand cedera jatuh dari tingkat 14 lari daripada Imigresen

KUALA LUMPUR: Seorang lelaki warga New Zealand cedera selepas dipercayai terjatuh dari tingkat 14 ke tingkat 11 akibat melarikan diri daripada pihak Imigresen di sebuah pusat perdagangan di Damansara di sini, petang tadi.

Penolong Pengarah Operasi Jabatan Bomba dan Penyelamat Selangor, Hafisyam Mohd Noor berkata, mangsa terjatuh di bumbung tingkat 11 kawasan tangki air.

Beliau berkata, mangsa yang berumur 36 tahun mengalami kecederaan di tangan dan tulang pinggul.

“Bomba menerima panggilan kecemasan pada 5.15 petang dan tiba di lokasi 16 minit kemudian.

“Mangsa diturunkan oleh pihak bomba menggunakan pengusung dan diberi rawatan oleh pasukan Bulan Sabit Merah,” katanya dalam kenyataan. – BERNAMA


Polis tahan lima lelaki pukul, campak wanita ke bawah jambatan

SHAH ALAM: Polis menahan lima lelaki warga tempatan kerana disyaki terlibat memukul dan mencederakan seorang wanita serta mencampakkan mangsa ke bawah Jambatan Kampung Sawah, Banting, kira-kira 30 kilometer dari sini.

Ketua Polis Daerah Kuala Langat, Supt Ahmad Ridhwan Bin Mohd Nor @ Saleh berkata, pihaknya menerima maklumat daripada orang awam pada Khamis lepas, 3.25 pagi, mengatakan telah terdengar suara orang meminta tolong di bawah jambatan itu.

Katanya wanita tempatan berumur 52 tahun yang bekerja sebagai tukang cuci di sebuah bank tempatan itu diselamatkan oleh orang awam yang kemudian menghantar mangsa ke Hospital Banting, selepas sekitar sejam kejadian berkenaan.

“Hasil temu bual awal, kejadian berpunca kerana mangsa menegur tindakan suspek yang kerap membuat bising serta selalu meminum minuman keras dan mengambil dadah di dalam rumah sewa yang didiami oleh mangsa dan suspek,” katanya dalam kenyataan hari ini.

Ahmad Ridhwan berkata, mangsa telah dipukul dan dicederakan dengan menggunakan senjata tajam dan rotan oleh beberapa lelaki warga tempatan kemudian dicampakkan di jambatan tersebut.

“Bertindak atas maklumat, sepasukan polis dari Bahagian Siasatan Jenayah Ibu Pejabat Polis Daerah Kuala Langat telah berjaya membuat tangkapan terhadap lima orang lelaki warga tempatan pada petang hari yang sama di sekitar Banting dan merampas sebuah kenderaan jenis Proton Perdana dan sebatang rotan,” katanya.

Katanya, kesemua suspek berumur antara lingkungan 30-an dan mempunyai rekod jenayah lampau berkaitan jenayah dan dadah, selain tiga daripada mereka positif dadah jenis methaphetamine dan ganja.

“Kesemua suspek ditahan reman selama empat hari dan disiasat di bawah Seksyen 364 dan 326 Kanun Keseksaan kerana menyebabkan kecederaan parah,” katanya. – BERNAMA


GGS Malaysia anjur ‘Free Palestine’ dalam GT 7

DEMI membebaskan Gaza dari kekejaman Zionis laknatullah yang tidak henti melakukan serangan terhadap penduduk Palestin, masyarakat dunia sanggup menggunakan apa jua cara agar diketahui seluruh negara.

Lantaran itu, pelbagai saluran digunakan oleh masyarakat termasuk media sosial dan permainan video semata-mata untuk menunjukkan solidariti terhadap bumi Palestin.

Terbaru, lebih 40 pelumba menyertai acara satu jam perlumbaan solidariti bersama Palestin menerusi permainan video dan simulasi terkenal Gran Turismo 7 (GT 7).

Acara yang dianjurkan oleh Good Gang Squad (GGS) Malaysia mempamerkan 46 buah kereta yang setiap satunya mempunyai bendera Palestin bersama hashtag ‘Free Palestine‘ berlumba secara berkumpulan selama satu jam melalui trek yang disediakan.

“Program ni diadakan kerana kami tak boleh terima apa yg berlaku di sana (Palestin), kami tak tau nak buat apa dah sebab tu kami buat cara online di dalam game Gran Turismo 7.

“Ada banyak respon dari orang luar negara terutamanya Germany dan negara Arab yang bagi sokongan kepada kami sebab buat solidarity race untuk Palestine.

“Kami harap banyak lagi yang akan sertai  program kami di masa akan datang,” kata GGS dalam satu kenyataan.

Author

Nurul Ain Japri

View all posts

View all posts


Piala AFF: Malaysia tundukkan Thailand 1-0

KUALA LUMPUR: Malaysia dipaksa bekerja keras sebelum berjaya menumpaskan juara bertahan Thailand 1-0 pada perlawanan separuh akhir pertama Piala Persekutuan Bolasepak ASEAN (AFF) 2022 di Stadium Nasional di Bukit Jalil di sini malam ini.

Pemain sayap sensasi, Mohamad Faisal Abdul Halim yang menyambut ulang tahun kelahiran ke-25 hari ini, muncul wira apabila meledak gol kemenangan skuad Harimau Malaya pada pertembungan disaksikan 62,989 penonton itu.

Kemenangan dilakar Malaysia menyaksikan juara 2010 itu membawa bekalan yang diinginkan ke Bangkok bagi aksi timbal balik di Stadium Thammasat, Selasa depan dalam kemuncak perebutan slot ke final.

Pada pertembungan mendebarkan malam ini, di sebalik sokongan padu puluhan ribu penyokong, Thailand yang belum tewas dalam kempen kali ini lebih mendominasi permainan dan hampir mengejutkan Malaysia seawal minit keempat apabila tandukan bebas Pansa Hemviboon di depan gawang tersasar.

Bagaimanapun, Malaysia terlebih dahulu memecah kebuntuan menerusi Mohamad Faisal pada minit ke-11 selepas menerima umpanan V. Ruventhiran dari sebelah kiri yang menanduk hantaran jauh Sharul Nazeem Zulpakar.

Ia merupakan gol keempat Mohamad Faisal dalam kempen kejohanan sekali gus berada di kedudukan kedua dalam carta penjaring terbanyak di belakang penyerang prolifik Thailand, Teerasil Dangda yang mengumpul lima gol.

Jaringan pembukaan itu tidak mematahkan semangat skuad bimbingan Alexandre Polking yang tenang mengawal permainan selain mencipta gerakan berbahaya menyaksikan penjaga gol negara Ahmad Syihan Hazmi Mohamed tidak senang duduk di gawang.

Malaysia di bawah bimbingan Kim Pan Gon terlepas peluang keemasan menggandakan kedudukan pada minit ke-28 selepas Quentin Cheng gagal memanfaatkan lorongan Mohamad Faisal dalam kotak penalti apabila rembatannya dari jarak dekat tinggi melepasi palang.

Selepas kedudukan 1-0 memihak Malaysia pada separuh masa pertama, Thailand tidak menunjukkan tanda-tanda memperlahankan permainan apabila hampir menyamakan kedudukan tetapi tandukan Dangda terkena tiang dua minit selepas permainan bersambung.

Malaysia kemudian menyaksikan jaringan keduanya hasil tandukan Dominic Tan berpunca sepakan percuma Lee Tuck pada minit ke-55 dibatalkan pengadil Kim Dae Yong dari Korea Selatan selepas mendakwa terdapat kekasaran dilakukan pemain negara dalam kotak penalti.

Situasi itu dimanfaatkan sebaiknya Thailand untuk terus menekan pasukan negara sebelum Panya terlepas peluang terbaik untuk meledak gol apabila percubaan dari jarak dekat diselamatkan Ahmad Syihan pada minit ke-63.

Menghampiri minit ke-70 kedua-dua pasukan membuat beberapa pertukaran pemain bagi menyuntik nafas baharu dengan Thailand melancarkan serangan bertali arus dalam usaha memburu gol penyamaan, namun gagal mengubah kedudukan sehingga masa penuh perlawanan.

Kekalahan itu menyaksikan Stadium Nasional kekal menjadi igauan buruk buat Thailand apabila masih belum berjaya menamatkan badi tanpa kemenangan di sini.

Perlawanan malam ini diserikan dengan keberangkatan Raja Permaisuri Agong Tunku Hajah Azizah Aminah Maimunah Iskandariah.

Turut hadir ialah Menteri Belia dan Sukan, Hannah Yeoh bersama timbalannya, Adam Adli Abd Halim dan Presiden Persatuan Bolasepak Malaysia (FAM), Datuk Hamidin Mohd Amin. – BERNAMA


Menteri Besar Selangor angkat sumpah selewatnya Isnin depan?

SHAH ALAM: Menteri Besar Selangor dijangka mengangkat sumpah selewat-lewatnya pada Isnin depan.

Memetik laporan MalaysiaGazette, masa yang panjang untuk mengangkat sumpah diperlukan bagi memberi ruang kepada Istana Selangor membuat persiapan sewajarnya selepas Sultan Selangor, Sultan Sharafuddin Idris Shah pulang ke tanah air semalam selepas menjalani prosedur perubatan di luar negara.

Laporan itu memetik sumber parti berkata bahawa setakat ini calon Menteri Besar yang mendapat restu Presiden PKR, Datuk Seri Anwar Ibrahim ialah Datuk Seri Amirudin Shari.

“Semalam (Isnin) sudah ada satu perjumpaan. Semua positif setakat ini. Istana hendak tiga nama, parti telah hantar tiga nama dengan memberi keutamaan penuh kepada Datuk Seri Amirudin Shari. Ini juga berikutan kecemerlangan rekod prestasi beliau mentadbir Selangor.

“Ahli Dewan Undangan (ADUN) penggal pertama kemungkinan besar tidak akan diberi perhatian kali ini,” katanya.

Difahamkan dua lagi nama yang diserahkan kepada istana ialah Borhan Aman Shah (Tg Sepat) dan Fahmi Ngah (Seri Setia).

Sebelum ini, media melaporkan Kerajaan Perpaduan akan mengekalkan Amirudin sebagai Menteri Besar sekiranya gabungan Pakatan Harapan (PH) dan Barisan Nasional (BN) menang di Selangor.

Pada Pilihan Raya Negeri Sabtu lalu, gabungan PH-BN berjaya membentuk kerajaan negeri selepas menang 34 daripada 56 kerusi Dewan Undangan Negeri.

Author

Media Variasi

View all posts

View all posts


KPDN cadang wujudkan pinjaman pembiayaan kenderaan, insurans untuk B40

KUALA LUMPUR: Kementerian Perdagangan Dalam Negeri dan Kos Sara Hidup (KPDN) bercadang mewujudkan kemudahan pinjaman pembiayaan pembelian kenderaan dan insurans, bagi membantu golongan B40 di bawah inisiatif Payung Rahmah.

Menterinya, Datuk Seri Salahuddin Ayub berkata, beliau akan mengadakan beberapa libat urus bersama institut perbankan dan syarikat insurans, bagi memperhaluskan inisiatif tersebut.

“Insya-Allah akan ada insurans Rahmah yang boleh ditawarkan kepada rakyat yang memang tidak mampu beli kereta baharu dan hanya mampu beli kereta terpakai, tetapi ada skim perlindungan untuk kereta mereka,” katanya kepada media selepas merasmikan Kempen Klasiknya Raya di Mydin Subang Jaya di sini, hari ini.

Terdahulu, Salahuddin dalam ucapannya berkata, beliau telah mengadakan perbincangan bersama Menteri Perdagangan Antarabangsa dan Industri Tengku Datuk Seri Zafrul Tengku Abdul Aziz, untuk menyatakan hasratnya bertemu dengan tokoh-tokoh perbankan.

Salahuddin berkata, Zafrul yang juga bekas Menteri Kewangan, memberi pandangan positif terhadap konsep tersebut serta bersedia memberi kerjasama bagi menjayakannya.

Sementara itu, Salahuddin mengucapkan penghargaan kepada Mydin Mohamed Holdings Berhad (Mydin), kerana membantu KPDN menjayakan konsep Payung Rahmah yang dimulakan dengan Menu Rahmah dan kini menampilkan Jualan Rahmah menjelang ramadan dan sambutan hari raya. – BERNAMA


Beberapa pihak cepat melompat macam kera suka seolah-olah kami gagal – TMJ

KUALA LUMPUR: Tindakan kelab bolasepak Johor Darul Ta’zim (JDT) mengawal ‘nafsu’ daripada melakukan pembaziran mengikat pemain bintang bernilai tinggi akhirnya membuahkan hasil yang positif.

Perkara itu disuarakan pemilik JDT, Tunku Ismail Sultan Ibrahim yang menjelaskan bahawa beliau sebelum ini membatalkan hasrat untuk mengikat pemain bintang yang menelan belanja besar.

Tunku Ismail yang juga Tunku Mahkota Johor (TMJ) bagaimanapun berkata terdapat pihak mempersoalkan keputusannya itu, malah ada yang menganggap kelab itu gagal.

Sebaliknya, keputusan yang diambil beliau itu dilihat tepat susulan kejayaan yang dikecapi Harimau Selatan apabila tampil dengan lebih garang selain berjaya mencipta beberapa rekod baharu musim ini.

“Apabila saya membuat keputusan untuk batalkan hasrat menandatangani pemain bintang dan berbelanja berhemah, di mana dengan satu harga kami boleh tandatangani dua pemain yang berkualiti, ramai yang mempersoalkan keputusan saya dan beberapa pihak cepat melompat macam kera suka seolah-olah kami gagal.

“Sejak tahun 2013 apa sahaja keputusan saya dan apa saya cakap ramai pihak yang memperlekehkan. Hari ini orang ramai dapat melihat semua tindakan saya dan apa yang saya cakap dari dulu sudah menjadi kenyataan, dalam bola sepak atau pun dalam politik,” katanya di Instagram Story miliknya.

Sebelum ini, terdapat laporan mendakwa JDT mahu mengikat bintang dunia kelahiran Colombia, Radamel Falcao bagi memperkuatkan Harimau Selatan.

Bagaimanapun ia tidak menjadi kenyataan dengan TMJ dilaporkan berkata faktor perbelanjaan terlampau mahal menyebabkan mereka terpaksa melupakan hasrat itu.

Beliau berkata, kelab ingin menggunakan bajet yang ada untuk mendapatkan dua atau tiga pemain yang lain untuk pertingkat prestasi pasukan.

Selepas itu, JDT mengikat penyerang kelahiran Brazil, Heberty Fernandes dan Takahiro Kunimoto dari Jepun yang dilihat tidak menunggu lama untuk memberi impak positif buat Harimau Selatan. – Berita Harian

Authors

Media Variasi

View all posts

Diyana Rahip

View all posts

View all posts

View all posts


UNDIAN

Minggu depan satu akta untuk mengharamkan rokok, vape dan semua alat merokok kepada golongan yang lahir selepas tahun 2007 akan dibentangkan di Parlimen. Apa pendapat anda?

Setuju. (85%, 67 Votes)
Tidak setuju. (9%, 7 Votes)
Tak kisah (6%, 5 Votes)

Total Voters: 79

Author

Admin-MV

View all posts

View all posts


Bukan semua permintaan atlet program RTG dipenuhi – Hannah

PUTRAJAYA: Bukan semua permintaan atlet di bawah program Road To Gold (RTG) akan dipenuhi dan ia bergantung kepada kewajaran permintaan tersebut, kata Menteri Belia dan Sukan Hannah Yeoh.

Beliau berkata RTG, yang menyediakan bantuan sokongan kepada atlet dalam misi menggenggam emas di temasya Sukan Olimpik itu, akan meneliti sepenuhnya sesuatu permintaan sebelum ia ditunaikan.

“Permintaan atlet mestilah wajar dalam membantu prestasi mereka dan ia akan diputuskan bersama jawatankuasa RTG,” katanya pada sidang media pengumuman Geran Padanan Sukan (GPS) di Menara Kementerian Belia dan Sukan (KBS), di sini hari ini.

Beliau berkata demikian ketika diminta mengulas mengenai permintaan pemain badminton profesional negara, Lee Zii Jia yang mahukan rakan sparring serta latihan di luar negara bagi memastikan peningkatan prestasinya dalam satu pertemuan bersama Ketua Kontinjen Malaysia (CDM) ke Sukan Olimpik 2024 Datuk Hamidin Mohd Amin, semalam.

“RTG ini adalah perkhidmatan sokongan jadi tak boleh tuntut perkara yang asas. Ini adalah tugas atlet sendiri lagi-lagi jika mereka bergerak secara persendirian jadi mereka sudah tahu ini adalah kos yang perlu ditanggung,” katanya.

Terdahulu, pada majlis tersebut KBS mengumumkan syarat permohonan dana GPS kepada syarikat, persatuan sukan, agensi kerajaan, pertubuhan bukan kerajaan (NGO) dan koperasi berdaftar yang menganjurkan program dan aktiviti sukan dalam negara.

Permohanan boleh dilakukan secara dalam talian menerusi laman sesawang https://www.kbs.gov.my/gps.html mulai hari ini hingga 31 Julai, dengan keutamaan diberikan kepada Persatuan Sukan Kebangsaan (NSA) bagi tujuan penganjuran.

Syarat ketat peruntukan RM40 juta geran itu menyaksikan pemohon perlu telus dan penganjuran berkenaan dapat memanfaatkan atlet negara dalam usaha membaiki prestasi atau ranking mereka.

Menurut Hannah, pemberian dana GPS adalah 50 peratus daripada kos program atau maksimum sehingga satu juta ringgit, secara tuntutan bayaran balik, serta sebarang penganjuran perlu berkaitan 103 jenis sukan terkandung dalam Akta Pembangunan Sukan 1997 (Akta 576).

Pada masa sama, dua sekretariat diterajui Jabatan Belia dan Sukan Negara (JBSN) dan Majlis Sukan Negara (MSN) telah ditubuhkan, bertujuan untuk melakukan semak dan imbang bagi mengelakkan sebarang ketirisan atau pilih kasih dalam pelaksanaan pemberian geran tersebut. – BERNAMA


Anjing K9 jadi ‘hero’! Selamatkan nyawa adik Rayyan

SEMATAN: Misi mencari seorang kanak-kanak lelaki yang dilaporkan hilang di kawasan Kuari Batu Perigi akhirnya berjaya ditemui hari ini, atas khidmat anjing pengesan dari Unit K9 Bomba, Daisy.

Penolong Pengarah Bahagian Operasi Kebombaan dan Penyelamat Sarawak, Henderi Ardimansyah berkata, Muhammad Rayyan Bujang Abdul Qayyum yang berusia dua tahun itu dijumpai selamat kira-kira pukul 1 tengah hari di kawasan ladang kelapa sawit.

“Mangsa dijumpai pada radius dua kilometer dari Pos Kawalan Bomba (PKB) oleh Unit K9 Bomba (Daisy) dan seterusnya diserahkan kepada keluarganya,” katanya seperti dilapor Kosmo pada Khamis.

Tambah beliau, khidmat Daisy digunakan dalam operasi mencari dan menyelamat (SAR) yang diteruskan hari ini, dengan memulakan operasi dengan radius pencarian satu hingga tiga kilometer di kawasan ladang sawit.

Maklumnya lagi, operasi pencarian itu turut melibatkan pasukan polis, Angkatan Pertahanan Awam (APM) dan orang awam.

“Pasukan penyelamat memulakan operasi SAR di sekitar kawasan ladang kelapa sawit.

“Pencarian diperluaskan oleh pasukan penyelamat yang dibahagikan kepada dua pasukan dengan kaedah ‘base line method’ dalam radius tiga kilometer dari lokasi mangsa dikenal pasti hilang,” katanya.

Muhammad Rayyan dilaporkan hilang pada petang semalam ketika bersama ibunya menunggu bapanya pulang bekerja di pondok Kuari Batu Perigi.

Mangsa kali terakhir dilihat oleh ibunya sedang bermain di luar kawasan pondok di belakang rumah kongsi di kuari berkenaan.

Setelah menyedari mangsa tiada, ibu mangsa bergegas mencarinya dengan bantuan suaminya serta beberapa pekerja kuari berkenaan namun masih gagal menjumpai kanak-kanak itu.

Author

Diyana Rahip

View all posts

View all posts


Wanita terkejut dilamar kekasih semasa konvokesyen

LONDON: Seorang graduan Universiti Newcastle di England tergamam apabila dilamar teman lelakinya ketika dia menerima ijazah semasa menghadiri majlis konvokesyen, lapor portal berita LadBible semalam.

Dalam klip video yang dikongsikan pihak Universiti Newcastle di laman Twitter, wanita berkenaan dilihat berjalan menghampiri pentas di dewan King’s Hall untuk menerima ijazahnya.

Secara tiba-tiba, teman lelakinya muncul dan berlutut di hadapan wanita tersebut lalu melamarnya sambil memegang sebentuk cincin.

Tindakan itu membuatkan dia tergamam, namun disambut sorakan hadirin. Wanita itu mengangguk kepala sebagai tanda setuju dan disambut oleh tepukan gemuruh penonton sebelum teman lelakinya menyarung cincin lamaran ke jarinya.

Tetamu kehormat majlis itu turut sama memberikan penghormatan kepada pasangan tersebut dengan berdiri dan bertepuk tangan.

“Ada pelbagai cara untuk menjadikan hari bersejarah anda di King’s Hall agar lebih diingati #WeAreNCL #NCLGrad,” demikian menurut keterangan pada video yang dimuat naik itu.

Video itu menjadi tular, namun rata-rata netizen tidak bersetuju dengan tindakan teman lelaki wanita berkenaan kerana menganggap ia mengganggu hari penting tersebut.

“Sangat teruk. Kasihan wanita itu. Salah satu daripada hari terindah buatnya telah dirampas oleh seorang lelaki yang mementingkan diri sendiri,” kata seorang netizen.

“Pesanan untuk lelaki. Jangan bertindak begini,” ujar netizen lain. – KOSMO

Authors

Media Variasi

View all posts

Diyana Rahip

View all posts

View all posts

View all posts


Suara Ryan Bakery berkumandang di persada antarabangsa

Oleh: SITI NS

RYAN Bakery, satu nama yang semakin dikenali ramai lagi-lagi selepas muncul di satu program hiburan. Ryan yang selama ini terkenal dengan lawak zaman sekolah nampaknya makin terkenal dan namanya sentiasa di bibir ramai sehingga kini dan masih menjadi sebutan serta meraih lebih 2.9 juta pengikut di media sosialnya.

Tular pula baru-baru ini, di aplikasi TikTok memaparkan video kelab bola sepak gergasi Liga Perdana Inggeris (EPL), Manchester United, berkongsi semula detik indah mereka berjaya membolosi gawang Liverpool menerusi sepakan Jadon Sancho seawal minit ke-16 dalam perlawanan menentang Liverpool yang menggunakan suara latar Ryan.

Tinjauan di ruangan komen video tersebut dibanjiri dengan pelbagai reaksi netizen dari Malaysia yang turut teruja apabila mendengar suara ‘influencer’ itu di TikTok rasmi MU yang mempunyai 16.7 juta pengikut.

“Jauh mat suara dia pergi”

“Ryan Bakery dah level2 international”

“Walaupun saya fans Liverpool tapi disebabkan Ryan Bakery, saya sokong”

“ni Tiktok MU cawangan Malaysia ke ni?”

Begitulah antara komen netizen yang berada di ruangan komen video yang meletup dek kerana Ryan itu.

Adakah Ryan bakal menjadi terkenal di luar negara pula selepas ini? Siapa tahu mungkin ianya satu kemungkinan di masa hadapan.

Author

Media Variasi

View all posts

View all posts


100 penerima bantuan JKM terima kotak Infaq  MY#INFAQIHSAN

SHAH ALAM: Kira-kira 100 penerima bantuan Jabatan Kebajikan Masyarakat (JKM) Shah Alam menerima sumbangan Kotak Infaq MY#INFAQIHSAN sempena keberkatan bulan Ramadan di Pusat Khidmat Ahli Majlis Mesyuarat Perwakilan Penduduk (MPP) Zon 8, Seksyen 24, di sini.

Sumbangan kerjasama oleh JKM, MPP Zon 8 dan Yayasan Ihsan Rakyat (YIR) itu sekali gus merealisasikan hajat Pengerusi MY#INFAQIHSAN kepada golongan bersasar.

Pengerusi MY#INFAQIHSAN, Datuk Rozzana Rahmat berkata, penerima sumbangan berkenaan beroleh barangan asas dapur yang akan membantu memanjangkan lagi hayat keperluan makanan.

“Mereka dapat beras, gula, tepung, susu, sardin yang kita kita makanan rutin rakyat Malaysia, dan keperluan asas ini sangat penting kerana ia sekurang-kurangnya dapat menambah keperluan asas mereka di dapur.

“Jadi kali ini kami menyantuni golongan penerima JKM dan terima kasih kepada JKM dan MPP Zon 8 kerana menyempurnakan hajat kami di bulan mulia,” katanya.

Rozzana yang juga Ketua Pegawai Eksekutif YIR berkata demikian kepada pemberita pada program berkenaan.

Turut hadir, Pegawai JKM Shah Alam, Zulkifli Mat Isa; Ahli Majlis Majlis Bandaraya Shah Alam (MBSA), MPP Zon 24, Nur Aisyah; Ahli Majlis MPP Zon 8, Aswani Abdullah; dan Ketua Unit Perkhidmatan Komuniti PKMC Shah Alam, Muhammad Faezal Azman.

YIR sebelum ini, meraikan 200 jemputan khususnya berdama anak yatim dan asnaf sekitar Lembah Klang di Seri Pacific Ballroom, Pusat Dagangan Dunia (WTC), pada Jumaat.

Mereka diraikan dalam Majlis Mega Haflah sempena Sambutan Nuzul al Quran ‘Meraih Keberkatan Ramadan, Bergema Takbir Syawal’.

YIR juga mengambil kesempatan dengan bekerjasama dengan Tabung Haji (TH) untuk mengadakan program sumbangan kepada golongan asnaf, sekali gus menggalakkan rakyat membuka akaun TH dengan kadar minimum RM2 sahaja.

Pada program itu, YIR dan TH menyampaikan sumbangan berbentuk keperluan asas seperti beras, gula, susu, sirap, sardin, kepada kira-kira 100 orang yang betul-betul asnaf di pekarangan Surau AsSyakirin, Projek Perumahan Rakyat (PPR) Kampung Muhibbah, Bukit Jalil dekat sini.

Author

Tun Puteh Wanti

View all posts

View all posts


Didakwa dibayar PN, Aeril Zafrel akan saman pemfitnah

CYBERJAYA: Pelakon, Aeril Zafrel memberi tempoh 24 jam untuk mereka yang mendakwa dia dibayar PN semasa kempen Pilihan Raya Umum ke-15 (PRU), meminta maaf kepadanya sebelum disamannya.

Pada ciapan Twitternya pada Jumaat, Aeril berkongsikan beberapa tangkap layar akaun Twitter warga maya yang didapati menuduhnya dengan dakwaan tersebut.

Aeril berkata, mereka yang mendakwa dia dan isterinya, Wawa Zainal menerima bayaran daripada PN haruslah meminta maaf secara terbuka atas dakwaan itu, jika tidak mereka akan disamannya.

“Korang nak aku buktikan kenyataan aku? ‘No problem’. Jumpa di mahkamah. Di dalam sana boleh sembang lebih sikit.

“Aku jamin korang akan dapat juga saman aku. Tapi aku bagi tempoh 24 jam pada korang untuk buat permohonan maaf terbuka dan ‘delete post’ berkaitan.

“Kalau ikut ‘law’ aku boleh saja tuntut nanti ganti rugi pada korang secara kiraan mudah RM10 x 490k dan belum campur yang lain lagi.

“Supaya situasi ‘makan tak abis’ tak berlaku kat korang adalah lebih baik berkelakuan matang dalam berfikir dan bertindak. Aku harap korang tak berdegil dan tidak pula menyesal kelak dengan kedegilan diri sendiri,” katanya.

F̲I̲N̲A̲L̲Ini bebenang.CABARAN TERBUKApada mereka  di gambar yang disertakan ini.

1⃣ Sementara proses memdapatkan ip adresss korang sedang dibuat. Apa kata kalau korang benar buatlah tuduhan atau fitnah pada saya dengan sejelasnya dan report polis serta SPRM? pic.twitter.com/1Y009dsTAt

— AERIL ZAFREL (@aerilzafrel) February 3, 2023

Aeril yang telah menafikan dakwaan mereka itu turut mencabar mereka untuk melaporkan dakwaan tersebut kepada pihak polis dan Suruhanjaya Pencegah Rasuah Malaysia (SPRM) jika dakwaan mereka benar.

“Tapi jangan lupa bawa bukti yang boleh mendukung pertuduhan korang tu. Nak mudahkan kerja saya, kalau berani lah DM saya nama penuh dan alamat korang. Kalau boleh bagi http:// ‘number phone’ sekali,” cabarnya.

Aeril menegaskan bahawa tindakan saman yang akan dibuatnya itu adalah atas kapasiti peribadi dan tidak mencerminkan parti politik yang disokongnya itu.

“Tindakan yang bakal aku buat ini atas kapasiti peribadi dan isteri yang dipalit dengan tuduhan dusta dan fitnah ini sahaja.

“Ianya tidak mencerminkan mewakili parti politik berkaitan. Semoga yang lain matang dalam berpolitik,” jelasnya.

Untuk rekod, baru-baru ini seorang warga maya telah tampil membuat ciapan permohonan maaf terbuka di Twitter susulan menuduh pasangan itu mengambil upah untuk menghasut rakyat menyokong PN.

Author

Faridah Amiratul

View all posts

View all posts


Harga runcit minyak masak botol kekal

SHAH ALAM: Harga runcit maksimum bagi minyak masak tulen dalam botol dikekalkan bagi tempoh 8 November hingga 7 Disember depan.

Kementerian Perdagangan Dalam Negeri dan Kos Sara Hidup (KPDN) memaklumkan, keputusan tersebut dibuat bagi mengelakkan pengguna terkesan dengan sebarang bentuk kenaikan harga barangan tidak munasabah.

“Selain pelbagai inisiatif di bawah Payung Rahmah, turut diteruskan adalah peranan kerajaan menerusi KPDN yang menetapkan harga runcit maksimum bagi minyak masak tulen dalam botol di bawah Akta Kawalan Harga dan Antipencatutan 2011.

“Harga yang ditetapkan adalah RM6.90 bagi satu kilogram (kg), RM13.30 (2kg), RM19.60 (3kg) dan RM30.90 (5kg),” katanya menerusi kenyataan pada Selasa.

Menurut KPDN, mana-mana pihak yang menjual melebihi harga maksimum boleh diambil tindakan di bawah Akta Kawalan Harga dan Antipencatutan 2011 dan dikenakan penalti.

Individu yang didapati bersalah boleh didenda sehingga RM100,000 atau dipenjara tidak melebihi tiga tahun atau kedua-duanya manakala syarikat boleh didenda sehingga RM500,000.

“KPDN akan meneruskan pemantauan di samping turut menggalakkan pengguna agar menjadi mata dan telinga kepada kerajaan untuk menyalurkan maklumat berkaitan pelanggaran undang-undang di bawah bidang kuasa KPDN, termasuk harga runcit minyak masak sawit tulen di pasaran,” katanya.

Orang ramai yang mempunyai maklumat boleh disalurkan ke WhatsApp 019-279 4317 / 019-848 8000; portal e-Aduan KPDN iaitu http://eaduan.kpdn.gov.my; Call Centre 1-800-886-800; emel ke e-aduan@kpdn.gov.my; aplikasi Ez ADU KPDN atau bilik gerakan penguatkuasaan 03-8882 6088 / 6245. – Sinar Harian

Author

Media Variasi

View all posts

View all posts


Tak hadir ke Piala Dunia Big Screen, fokus isu bencana – Khairuddin Othman

BANGI: Program Piala Dunia 2022 Big Screen yang bakal diadakan esok malam tidak akan disertai pemimpin-pemimpin negeri dan Kerajaan Persekutuan berikutan isu bencana.

Exco Generasi Muda, Sukan & Modal Insan Negeri Selangor, Khairuddin Othman berkata, walaupun ketika ini semua pihak termasuk Pertubuhan Bukan Kerajaan (NGO) tidak dibenarkan masuk ke kawasan berkenaan namun kerajaan mahu memfokuskan isu ini.

“Saya sepatutnya bersama dengan Menteri Belia dan Sukan, Hannah Yeoh untuk menonton Piala Dunia Big Screen menerusi program Lepak Santai Final Match Fifa World Cup 2022 di pusat bandar Puchong.

“Tetapi oleh kerana kejadian tanah runtuh berkenaan kami buat keputusan tidak sertainya.

“Kita tidak mahu dalam keadaan bencana, ada pesta bola, tak nak ada gambaran begitu,” katanya di Kejohanan Piala Budak Kampung siri ke-3, di daerah Hulu Langat, di pusat sukan Arena Owl Trafford di sini.

Ia dinamakan Budak Kampung supaya tidak ada stigma, nak main bola sepak mesti profesional.

Sama ada memilki jersi atau tidak, dari kampung atau tidak, ada jurulatih atau tidak semua dijemput.

Ahli Dewan Undangan Negeri Paya Jaras itu mendekati pemain belia dan beramah mesra di program kejohanan dua hari bermula 17 Disember anjuran kerajaan negeri Selangor.

Seramai 200 pasukan menyertai kejohanan masing-masing 100 pasukan bola sepak, 60 pasukan bola takraw dan 40 pasukan bola jaring seluruh daerah Hulu Langat termasuk dari Sabak Bernam dan Meru merebut hadiah terkumpul sebanyak RM14,850.

Berbalik kepada isu bencana tanah runtuh, beliau berkata,  ia adalah bencana alam dan mewakili pihak kerajaan, bersimpati dengan mangsa dan keluarga.

“Saya turut menyertai gabungan Menteri Besar, PM, semalam kita sudah sediakan pasukan sukarelewan, cuma buat masa ini, bomba dan MKN tidak benarkan semua termasuk NGO masuk, keadaan sangat fragile.

“Keadaan masih ada pergerakan tanah dan masih hujan kita tunggu maklum balas bomba, ” katanya.

Tragedi tapak perkhemahan berhampiran Father’s Organic Farm, Batang Kali, di sini awal pagi Jumaat mengakibatkan seramai 94 orang mangsa di mana 61 selamat manakala 21 telah disahkan meninggal dunia termasuk empat orang kanak-kanak.

Author

Tun Puteh Wanti

View all posts

View all posts


JKM cari ibu kandung, waris bayi ditemukan di kedai ayam

CYBERJAYA: Jabatan Kebajikan Masyarakat (JKM) sedang mengesan ibu kandung atau waris kepada seorang bayi perempuan yang ditemukan di sebuah kedai ayam di Bukit Jabor, Chukai, Kemaman pada Julai lalu.

Pegawai Kebajikan Masyarakat Daerah Kemaman, Mohd. Fadzli Ismail berkata, bayi yang masih bertali pusat itu ditemukan pekerja premis tersebut kira-kira pukul 7.30 pagi sebelum membuat laporan polis.

“Bayi perempuan yang berusia dua bulan ini kini ditempatkan dalam jagaan JKM sejak 12 Julai lalu sehingga kini selepas mendapat perintah bawah seksyen 25(2) Akta Kanak-Kanak 2001 daripada Mahkamah Majistret Kemaman,” katanya seperti dilapor Utusan pada Isnin.

Julai lalu, Utusan melaporkan seorang peniaga ayam terkejut apabila menemukan seorang bayi perempuan yang masih bertali pusat ditinggalkan di atas lantai kedainya di kawasan Jabur Kubur, Jalan Air Putih, di sini.

Mohd. Yusrizal Azlan, 27, berkata, dia menemukan bayi tanpa pakaian tersebut dalam kesejukan dan menggigil ketika mahu mula berniaga pada pukul 7.50 pagi.

Sementara itu, Ketua Polis Daerah Kemaman, Superintenden Hanyan Ramlan berkata, bayi yang dianggarkan seberat 3.2 kilogram itu dipercayai dilahirkan dalam tempoh tiga atau empat hari lalu.

Susulan itu, orang ramai yang mempunyai maklumat tentang ibu kandung atau waris kanak-kanak berkenaan boleh menghubungi Pelindung Pejabat Kebajikan Masyarakat Kemaman, Siti Fatimah Mohamad Fadzil di talian 09-8591686.

Author

Diyana Rahip

View all posts

View all posts


Studio Kembara bakal hasil sekuel Mat Kilau dan perjuangan srikandi

GOMBAK: Pengarah Urusan dan Penerbit Studio Kembara, Abdul Rahman Mt Dali merancang untuk menghasilkan filem sekuel Mat Kilau 2 dan kisah perjuangan srikandi.

Beliau berkata, perkara itu masih tidak boleh didedahkan lanjut.

“Srikandi di Tanah Melayu berkenaan ada kaitan dengan Mat Kilau, itu sahaja saya boleh beritahu,” katanya.

Beliau berkata demikian, kepada MEDIA VARIASI di program Hari Peradaban Bangsa Melayu (HPBM) bertemakan ‘Kesatuan Melayu, Keunggulan Peradaban’ di Padang KLFA, Taman Melati, di sini, Ahad lalu.

Beliau ketika ditanya berapa banyak kutipan tiket panggung wayang Mat Kilau, katanya sudah mencapai RM95 juta.

“Tempoh tayangan ditambah lagi dua minggu, GSC beri tawaran beli dua tiket dapat satu percuma,” katanya.

Studio Kembara sedang dalam proses pencarian bakat sutradara atau lebih dikenali sebagai pengarah yang berpotensi menghasilkan filem berbentuk semangat jati diri seperti Mat Kilau.

Mereka sedang dalam proses mencari bakat untuk digarap supaya lebih banyak filem yang bagus dapat dihasilkan.

Author

Tun Puteh Wanti

View all posts

View all posts